Lauri Luik

Lauri Luik (sündinud 23. aprillil 1982 Haapsalushttp://www.riigikogu.ee/index.php?op=ems&page=ikaart&pid=0c8c32b6-5add-4058-acb8-c76822d1d06b&elulugu=true&lang=ee) on Eesti poliitik, alates 21. novembrist 2025 Haapsalu linnavolikogu esimees, Riigikogu liige aastatel 2007–2019.

 Haridus 
Lauri Luik on lõpetanud Haapsalu Wiedemanni Gümnaasiumi 2000. aastal ning Tallinna Tehnikaülikooli arvuti- ja süsteemitehnika erialal 2004. aastal. 2009. aastal kaitses ta samal erialal magistritöö.

 Tegevus ühingutes 
Luik on Maaelu Edendamise Sihtasutuse nõukogu liige, Hasartmängumaksu Nõukogu esimees, EELK Haapsalu Püha Johannese koguduse nõukogu liige"Palvushommikusöök koos presidendiga" Eesti Kirik, 27.03.2012 ning Eesti Koolispordi Liiduhttps://www.esbl.ee/biograafia/Lauri_Luik president.

 Poliitiline tegevus 

Lauri Luik on Eesti Reformierakonna liige alates 2000. aastast. Ta oli Haapsalu Linnavolikogu liige aastatel 2002–2007, samuti valiti Haapsalu Linnavolikokku 2009. aastal. Aastatel 2005–2011 oli Luik Reformierakonna juhatuse liige ning aastal 2007 sai temast XI Riigikogu liige. Ta kandideeris ka 2011. aasta Riigikogu valimistel, sai 1931 häält ja osutus valituks ka Riigikogu XII koosseisu. Luik on Riigikogu kultuurikomisjoni liige.

Luik kandideeris 2015. aasta Riigikogu valimistel valimisringkonnas nr 5, sai 855 häält ning osutus valituks kompensatsioonimandaadiga.http://rk2015.vvk.ee/detailed-5.htmlhttp://rk2015.vvk.ee/acquired-mandates.html

Töö kultuurikomisjonis

Lauri Luik on osalenud Riigikogu kultuurikomisjoni liikmena põhikooli- ja gümnaasiumiseaduse ning kõrgharidusreformi Riigikogu.ee: Ülikooliseaduse, rakenduskõrgkooli seaduse ja teiste seaduste muutmise seadus 89 SE väljatöötamisel ning vastutab kutseharidusasutuste seaduse Riigikogu.ee: Kutseõppeasutuse seadus 331 SE menetluse eest.

Annetused Reformierakonnale

Ta annetas 2009. aasta aprillist 2010. aasta septembrini Reformierakonnale 146 300 krooni. "Minu annetused läbi kõikide aastate on olnud minu raha. Minu põhimõte on selline, et mina teen kõik oma kampaaniad läbi erakonna ja panen erakonnale raha siis, kui mul on mõni kampaania," selgitas Lauri Luik annetusi.Lauri Luik: kandsin parteile raha kampaaniakuludeks. Postimees, 24. mai 2012. 

Palvushommikusöögid

2012. aastal jäi Luik ajakirjandusele silma usuliste välisreisidega: jaanuaris käis ta maksumaksja kulul palvushommikusöögil Ameerika Ühendriikides, oktoobris soovis aga minna palvushommikusöögile Ugandasse, kuid see reis jäi siiski ära.Karoliina Vasli "Riigikogulane tahtis maksumaksja kulul Ugandasse palvushommikusöögile minna" Õhtuleht, 20. september 2012

 Tegevus sportlasena ja sporditegelasena 
Lauri Luik on harrastanud korvpalli ja kergejõustikku. 1995. aastal tuli ta Eesti meistriks automudelismis (klassis U15). 2002. aastast on ta Kergejõustikuliidu spordikohtunik (C-kategooria). Ta tuli 2008. aastal maratonijooksus parlamendiliikmete maailmameistriks (aeg 2:57.00). Oma praeguse tippmargi 2.49,19 jooksis ta mais 2011 Riia maratonil.Lauri Luik jooksis Riia maratonil isikliku rekordi, Läänlane, 23. mail 2011

Luik oli aastail 2007–2010 Läänemaa spordiliidu Läänela president ning 2011. aastast juhib ta Eesti Koolispordi Liitu.

 Viited 

 Välislingid 

 Lauri Luige koduleht

 "Lauri Luik: koolid kinni? Mitte kõik..." Postimees, 19. aprill 2012
 Oliver Kahu "Lauri Luik: toetusi ei tohiks pidada loomulikuks" ERR, 17.05.2012
 Mikk Salu "Lauri Luik: kandsin parteile raha kampaaniakuludeks" Postimees, 24.05.2012
 Vahur Koorits "Lauri Luik annetas kuue aastaga Reformierakonnale 310 860 krooni" Delfi, 25. mai 2012
 "Lauri Luik: koolireform tulgu koos riigireformiga" Postimees, 26. juuli 2012
 "Lauri Luik: digiõpik ei tohiks jääda vaid tahvelarvutikeskseks" Postimees, 15.09.2012
 "Riigikogulane Lauri Luik tahtis rahva raha eest Ugandasse palvehommikusöögile sõita" Delfi, 20. september 2012
 Madiken Kütt "Lauri Luik — kolmkümmend viis küsimust, seitse vastust" Lääne Elu, 25. september 2012
 "Lauri Luik oli Torino maratonil parim eestlane" Läänlane, 20. november 2012
 "Lauri Luik: Ettevõtlik noor saab hakkama" Pärnu Postimees, 14. jaanuar 2013
 "Lauri Luik: hasardist ja nõukogust" Postimees, 14. veebruar 2013
Galerii: riigikogu liige Lauri Luik ja blogija Kadri Luik esitlesid raamatut
 Lauri Luik saatis läänlastele mõõdutundetu enesekiitusega kirjakesi, Delfi, 29. juuni 2013

Kategooria:Eesti Reformierakonna poliitikud
Kategooria:XI Riigikogu liikmed
Kategooria:XII Riigikogu liikmed
Kategooria:XIII Riigikogu liikmed
Kategooria:Eesti sporditegelased
Kategooria:Tallinna Tehnikaülikooli vilistlased
Kategooria:Sündinud 1982